
Αριθ. 1389/91 (1) 


Έγκριση κυκλοφορίας του σκευάσματος ειδικής δια¬ 
τροφής ΝυΤΗΙΙ-ΟΝ ΡΕΡΤΙ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΥΓΕΙΑΣ, 
ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Το έγγραφο του Γενικού Χημείου του Κράτους αριθ. 
3014972/2165/28.8.91 που αφορά αίτηση των ενδιαφε¬ 
ρομένων. 

β. Το εδάφιο δ της παρ. 8 του άρθρου 6 του Νόμου 
4328/1929 περί συστάσεως του Γενικού Χημείου του 
Κράτους, όπως τροποποιήθηκε και συμπληρώθηκε με τον 
Α.Ν. 754/1937 (άρθ. 3 παρ. 2 και 3) (ΦΕΚ 247/τ.Α/ 
1937). 

γ. Το άρθρο 4 του Διατάγματος της 31ης Οκτωβρίου 
1929 «περί κανονισμού της λειτουργίας και των εργασιών 
του Ανωτάτου Χημικού Συμβουλίου (ΦΕΚ 391/τ.Α/ 
31.10.1929). 

δ. Το Νόμο 115/1975 περί τροποποιήσεως διατάξεων 
τινών του Ν. 4328/1929 (ΦΕΚ 172/Τ.Α/20.8.1975). 

ε. Την απόφαση των Υπουργών Προεδρίας και Οικονο¬ 
μικών για περιορισμό των Συλλογικών Οργάνων του 
Υπουργείου Οικονομικών αρ. 1078204/927/0006Α 
(ΦΕΚ 517/Τ.Β/7.8.92). 

στ. Την υπ' αριθ. Υ 1847/1078399/1182/7.8.92 κοινή 
απόφαση του Πρωθυπουργού και του Υπουργού Οικονο¬ 

μικών περί καθορισμού αρμοδιοτήτων (ΦΕΚ 525/τ.Β7 
1992). 

ζ. Την γνωμοδότηση του ΕΟΦ Δ-14/17.6.92. 

Την αριθ. Υ. 1938/9.12.1992 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοι¬ 
νωνικών Ασφαλίσεων, για τη μεταβίβαση αρμοδιοτήτων, 
αποφασίζουμε: 

I. Εγκρίνουμε την απόφαση αριθ. 1389/91 του Ανωτά¬ 
του Χημικού Συμβουλίου, η οποία λήφθηκε κατά τη συνε¬ 
δρίαση της 10.12.91 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την κυκλοφορία του σκευάσματοοςος ειδι¬ 
κής διατροφής ΝΙΙΤΒΙΙ_ΟΝ ΡΕΡΤΙ τροφή για βρέφη της 
ΝΙΙΤΒΙΟΙΑ ΕΠΕ με σύνθεση: Στερέα αμυλοσιροπίου, 
υδρολυμένη πρωτεΐνη ορού γάλακτος, φυτικά λίπη, λα- 
κτόζη, μεταλλικά άλατα, γαλακτοματοποιητής Ε4720και 
βιταμίνες. Η διάθεση του προϊόντος θα γίνεται από τα 
φαρμακεία και με ιατρική συμβουλή. Στην συσκευασία του 
πρέπει να αναγράφονται όλες οι ενδείξεις που προβλέπο- 
νται από τις σχετικές διατάξεις και οι αριθμοί εγκρίσεως 
του από το ΑΧΣ 1389/91 και ΕΟΦ Δ-14/92. 

Ο Πρόεδρος Ο Γραμματέας 

Γ. Παρισάκης X. Χαμαλίδης 

Τα Μέλη: Π. Τσουκάτος, Γ. Σούντρης, Δ. Ταραντίλης, Π. 
Κυριαζής, Δ. Ψωμάς. 

II. Η ισχύς αυτής της απόφασης αρχίζει από την ημερο¬ 

μηνία δημοσίευσής της στην Εφημερίδα της Κυβερνή- 
σεως. . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 1993 

ΟΙ ΥΦΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝΟΝΙΚΩΝ ΑΣΦΑΛΙΣΕΩΝ 

ΚΩΝ. ΓΙΑΤΡΑΚΟΣ 


Ν. ΑΝΑΣΤΑΣΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 434/1311 (2) 

Έγκριση του Κανονισμού Παροχών Ασθένειας του Τα¬ 
μείου Υγείας Δημοτικών και Κοινοτικών Υπαλλήλων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Β.Δ/τος 18/22 Φεβρουάριου 1950 
«Περί διοικήσεως του Κλάδου Ασφαλίσεως κατά της 
Ασθένειας των Δημοτικών και Κοινοτικών Υπαλλήλων» (Α 
53). 

2. Τις διατάξεις της παρ. 3 του άρθρου 2 του Ν. 
1422/84 (Α 27) «Ενοποίηση των παραρτημάτων του Κλά¬ 
δου Ασφάλισης κατά της Ασθένειας Δημοτικών και Κοινο¬ 
τικών Υπαλλήλων (ΚΑΔΚΥ) σε ενιαίο φορέα, σύσταση 
Κλάδου Αυτοτελώς Απασχολουμένων, Ελεύθερων και 
Ανεξάρτητων Επαγγελματιών και άλλες ασφαλιστικού πε¬ 
ριεχομένου διατάξεις». 

3. Τις διατάξεις των άρθρων 23 (παρ. 1), 24 (παρ. 1 και 2 
περίπτωση γ) και 27 (παρ. 1, περιπτω. δ) του Ν. 1558/85 
«Κυβέρνηση και Κυβερνητικά όργανα» (Α 137) και του άρ¬ 
θρου 5 του Π.Δ/τος 437/85 «Καθορισμός και ανακατα¬ 
νομή των αρμοδιοτήτων των Υπουργείων» (Α 157). 

4. Τις διατάξεις του άρθρου 15 του Π.Δ/τος 213/92 
«Οργανισμός της Γ ενικής Γ ραμαμτείας Κοινωνικών Ασφα¬ 
λίσεων Υπουργείου Υγείας, Πρόνοιας και Κοινωνικών 
Ασφαλίσεων» (ΦΕΚ Α 102). 

5. Τις 256/6.4.92 και 516/1.7.92 αποφάσεις του Διοι¬ 
κητικού Συμβουλίου του Ταμείου, Υγείας, Δημοτικών και 
Κοινοτικών Υπαλλήλων. 

6. Τη γνώμη του Συμβουλίου Κοινωνικής Ασφάλειας, 
που διατυπώθηκε στην 16η/7.10.1992 συνεδρίασή του 
της ΚΖ περιόδου, αποφασίζουμε: 

Την έγκριση του Κανονισμού Παροχών Ασθένειας του 
Ταμείου Υγείας Δημοτικών και Κοινοτικών Υπαλλήλων 
(ΤΥΔΚΥ) που έχει ως εξής: 

«ΚΑΝΟΝΙΣΜΟΣ ΠΑΡΟΧΩΝ ΑΣΘΕΝΕΙΑΣ 
ΓΕΝΙΚΑ 
Αρθρο 1 

Το Ταμείο Υγείας Δημοτικών και Κοινοτικών Υπαλλή¬ 
λων (ΤΥΔΚΥ) παρέχει στα δικαιούχο περίθαλψης πρό¬ 
σωπα τις πιο κάτω ασφαλιστικές παροχές σε είδος και σε 
χρήμα: 

Α. Παροχές ασθένειας σε είδος: 
α) Ιατρική περίθαλψη, 
β) Φαρμακευτική περίθαλψη, 
γ) Νοσοκομεικαή περίθαλψη, 
δ) Μαιευτική περίθαλψη, 
ε) Πρόσθετη περίθαλψη, 
στ) Οδοντιατρική περίθαλψη ψη. 
ζ) Ειδική περίθαλψη, 
η) Ειδικό αναλώσιμο υλικό. 

Β. Παροχές ασθένειας σε χρήμα: 
α) Επιδόματα λουτροθεραπείας - εισπνευσιοθεραπείας 
- αεροθεραπείας. 

β) Έξοδα μετακίνησης και μεταφοράς ασθενών, 
γ) Έξοδα κηδείας. 


Γ. Λοιπές παροχές: 

α) Έξοδα παιδικών κατασκηνώσεων. 

β) Διάφορα επιδόματα. 

Το Ταμείο για την παροχή της πιο πάνω περίθαλψης, 
συνάπτει ειδικές συμβάσεις με ιατρούς, συμβάσεις με 
φαρμακεία, φυσιοθεραπευτές, οπτικούς, ιδιωτικά διαγνω¬ 
στικά κέντρα και εργαστήρια, Ιδιωτικές Κλινικές, οδοντιά¬ 
τρους, καθώς και με ειδικό θεραπευτήρια - Ιδρύματα. Με 
τα Κρατικά θεραπευτήρια δεν απαιτείται σύμβαση. 

Οι σύμβάσεις μεταξύ του Ταμείου και των Ιδιωτικών Κλι¬ 
νικών συνάπτονται σύμφωνα με τις διατάξεις του άρθρου 
11 του Νόμου 2071/92. 

Τα θέματα που αναφέρονται στη διαδικασία υπογραφής 
όλων των πιο πάνω αναφερομένων συμβάσεων, καθώς και 
κάθε άλλη λεπτομέρειια, ρυθμίζονται με απόφαση του 
Δ.Σ. του Ταμείου. 

Το ύψος των νοσηλίων και των αμοιβών των θεραπευ¬ 
τών Ιατρών - Οδοντιάτρων καθορίζεται σύμφωνα με το τι¬ 
μολόγιο του Δημοσίου. Τα δικαιούχο περίθαλψης πρό¬ 
σωπα έχουν πλήρη υγειονομική κάλυψη σε όλη τη χώρα 
όπως αυτή ορίζεται στις παρ. Α, Β, Γ του άρθρου αυτού. Οι 
ασφαλισμένοι του ΤΥΔΚΥ εφοδιάζονται με ατομικά ασφα¬ 
λιστικά βιβλιάρια ασθένειας. Στο βιβλιάριο ασθενειάς εγ- 
γράφονται με χρονολογική σειρά οι παροχές, που χορη¬ 
γούνται κάθε φορά. Βιβλιάριο ασθένειας χορηγείται από 
την υπαγωγή στην ασφάλιση του Ταμείου, η οποία συντε- 
λείται με την εγγραφή του δικαιούχου στα Μητρώα ασφα¬ 
λισμένων και την έναρξη καταβολής των εισφορών. 

ΚΕΦΑΛΑΙΟ Α 

Παροχές ασθένειας σε είδος 
Αρθρο 2 

Ιατρική Περίθαλψη 

1. Η ιατρική περίθαλψη συνίσταται στην παροχή υπηρε¬ 
σιών, κατά περίπτωση, για την πρόληψη, διάγνωση και θε¬ 
ραπεία των νόσων, ή παθήσεων, καθώς και ιατρικών και 
βοηθητικών μέσων. Η πιο πάνω περίθαλψη παρέχεται από 
ιατρούς με ειδικότητα (ιδιώτες, ή μη) καθώς και από τα 
εξωτερικά ιατρεία των Κρατικών Νοο/μείων, Πανεπιστη¬ 
μιακών Κλινικών, από τα Κέντρα Υγείας και λοιπές Υγειο¬ 
νομικές Υπηρεσίες του ΕΣΥ. Επίσης η ιατρική περίθαλψη 
δύναται να παρέχεται στυς ασφαλισμένους του ΤΥΔΚΥ 
και από Ιατρούς χωρίς ειδικότητα, όταν για την εξυπηρέ¬ 
τηση των ασφαλισμένων, οι αρμόδιες περιφερειακές υπη¬ 
ρεσίες του ΤΥΔΚΥ συνάπτουν συμβάσεις και με ιατρούς 
χωρίς ειδικότητα. 

2. Η ιατρική περίθαλψη του ασφαλισμένου στο ΤΥΔΚΥ 
παρέχεται από συμβεβλημένους, ή μη ιατρούς με το 
ΤΥΔΚΥ. 

Ο ασφαλισμένος δικαιούται να επισκέπτεται τους συμ¬ 
βεβλημένους ιατρούς στο ιατρείο τους και να καλεί 
οποιονδήποτε από αυτούς, κάθε ώρα του 24ώρου στο 
σπίτι του, όταν η κατάσταση της υγείας του είναι σοβαρή 
και δεν μπορεί να μεταβεί στο ιατρείο τους. 

Οι συμβεβλημένοι, ή μη ιατροί υποχρεούνται να κατα¬ 
χωρούν στο βιβλιάριο ασθενειάς του ασφ/νου τις παρακλι- 
νικές εξετάσεις, τα φάρμακα, ως και την επίσκεψη, η 

οποία θα χαρακτηρίζεται «οίκοι», ή εν «ιατρείω». Την επί¬ 
σκεψη ο μεν συμβεβλημένος ιατρός θα παρακρατεί, ο δε 
μη συμβεβλημένος ιατρός υποχρεούται να αναγράφει την 
ένδειξη «Μη συμβεβλημένος» και να εκδίδει Δ.Π.Υ. 

Στην περίπτωση του μη συμβεβλημένου ιατρού, ο 
ασφαλισμένος μέσα σε χρονικό διάστημα 30 ημερών, πρέ¬ 
πει να προσκομίσει την εντολή, για έγκριση στον ελεγκτή 
ιατρό του Ταμείου. 

Στην περίπτωση αυτή, το Ταμείο θα καταβάλει το ποσό, 
που προβλέπεται από το Κρατικό Τιμολόγιο. 

3. Δεν επιτρέπεται η επίσκεωη σε ιατρό για πάθηση 
ξένη με την ειδικότητά του, εκτός των περιπτώσεων, που 
δεν υπάρχουν ιατροί ειδικότητας. 

Η αναγαραφή κατ’ οίκον επισκέψεων από τους συμβε¬ 
βλημένους ιατρούς δεν είναι δυνατό να υπερβαίνει το 
25% του συνόλου των επισκέψεων, κατά μήνα. Σε αντί¬ 
θετη περίπτωση οι πέραν τω 25% «κατ’ οίκον» επισκέψεις 
αμοίβονται όπως αν ήταν «εν ιατρείω». 

4. Στις περιπτώσεις που συμβεβλημένοι ιατροί με το Τα¬ 
μείο παραβαίνουν τις υποχρεώσεις τους ή υποπίπτουν σε 
παραπτώματα, που έχουν σχέση με τους λογαριασμούς 
του Ταμείου, καταγγέλεται η με αυτούς σύμβαση, προσω¬ 
ρινά, ή οριστικά με απόφαση του Δ.Σ., ύστερα από πρό¬ 
ταση του ελεγκτή ιατρού. 

Παράλληλα, καταγγέλονται στον οικείο Σύλλογο για την 
επιβολή των νομίμων πειθαρχικών κυρώσεων, ανεξάρτητα 
από την ποινική τους δίωξη και την αστική ευθύνη. 

5. Η ενεσιοθεραπεία παρέχεται από βοηθητικά υγειο¬ 
νομικά όργανα, εφόσον αυτό επιτρέπεται από την ιατρική 
δεοντολογία. Η διαδικασία της παροχής της καθώς και η 
αμοιβή της καθορίζονται σύμφωνα με το Τιμολόγιο του 
Δημοσίου. 

6. Η φυσιοθεραπεία παρέχεται στους ασφ/νους μέχρι 
δύο (2) φορές το χρόνο, εκτός εξαιρετικών περιπτώ¬ 
σεων. 

Η έγκριση παρέχεται από τον ελεγκτή ιατρό του Τα¬ 
μείου, μετά από γνωμάτευση του ειδικού ιατρού, αφού 
προσκομισθούν ακτινογραφίες και άλλα στοιχεία, που να 
αποδεικνύουν την πάθηση. 

Άρθρο 3 

Παρακλινικές εξετάσεις 

1. Για την εκτέλεση παρακλινικών εξετάσεων (μικροβιο¬ 
λογικών, ακτινολογικών κ.λπ.), αναγράφονται αυτές από 
το θεράποντα ιατρό, συμβεβλημένο, ή μη, στο ατομικό βι¬ 
βλιάριο ασθένειας του ασφ/νου και θεωρούνται, εντός δε¬ 
καπέντε (15) ημερών, από τον ελεγκτή ιατρό του Ταμείου, 
εκτός αυτών, που αναγράφονται από ιατρούς του ΕΣΥ των 
Κρατικών Νοσοκομείων ή Κέντρων Υγείας, για τις οποίες 
δεν απαιτείται θεώρηση, με την προϋπόθεση ύπαρξης της 
σχετικής σφραγίδας του Νοσ/μείου ή Κέντρου Υγείας. Σε 
περίπτωση αναγραφής παρακλινικών εξετάσεων, από 
συμβεβλημένους, ή μη ιατρούς και εφόσον εκτελεσθούν 
σε Κρατικό Νοσοκομείο δεν είναι απαραίτητη η θεώρησή 
τους από τον ελεγκτή ιατρό. 

Σε περίπτωση, που οι παρακλινικές εξετάσεις γίνουν σε 
μη συμβεβλημένο εργαστήριο, η απόδοση της δαπάνης γί¬ 
νεται με τον ίδιο τρόπο, που αποδίδεται η αμοιβή του ια¬ 


τρού, που δεν έχει συμβληθεί με το Ταμείο (άρθρο 2, παρ. 

2 ). *■' 

2. Δεν δύναται ο θεράπων ιατρός να εκδίδει εντολές πα- 
ρακλινικών εξετάσεων και να τις εκτελεί ο ίδιος (περί¬ 
πτωση υπερηχογραφήματος, κ.λπ.), εκτός περιπτώσεων 
ιατρικών πράξεων που ανάγονται στην αρμοδιότητα ειδι¬ 
κότητας του θεράποντα ιατρού και εκτελούνται για δια¬ 
γνωστικούς λόγους. 

Άρθρο 4 

Φαρμακευτική Περίθαλψη 

Τα φάρμακα και τις ουσίες για διαγνωστικούς και θερα¬ 
πευτικούς λόγους ο ασφαλισμένος μπορεί να τα προμη¬ 
θευτεί με βάση την συνταγή, που αναγράφεται στο ατο¬ 
μικό βιβλιάριο ασθενειάς του από συμβεβλημένο, ή μη ια¬ 
τρό. 

Συνταγές, που η αξία των αναγραφομένων φαρμάκων 
είναι κάτω από ένα ορισμένο ποσό, που καθορίζεται από 
το Δ.Σ. του Ταμείου δεν χρειάζονται έγκριση από τον ελε¬ 
γκτή ιατρό του Ταμείου. Αυτό δεν ισχύει, για τους νοση¬ 
λευόμενους ασθενείς σε ιδιωτικές κλινικές. 

Οι συνταγές, που εκδίδονται από ιατρούς του ΕΣΥ, 
Κρατικών νοσοκομείων και Κέντρων Υγείας, δεν χρειάζο¬ 
νται θεώρηση, ανεξαρτήτως ποσού, υπό την προϋπόθεση 
ύπαρξης της σχετικής σφραγίδας του υπογράφοντος ια¬ 
τρού και επιπρόσθετα της στρογγυλής σφραγίδας του 
Νοσ/μείου, ή Κέντρου Υγείας. Ο θεράπων ιατρός υποχρε- 
ούται να αναγράφει για χρόνιες παθήσεις τα φάρματα στο 
βιβλιάριο του ασφαλισμένου, για ολόκληρο το μήνα με την 
ένδειξη «ΘΕΡΑΠΕΙΑ ΜΗΝΟΣ». Σε έκτακτες και επείγου¬ 
σες περιπτώσεις που απαιτείται άμεση έναρξη της θερα¬ 
πείας, ο θεράπων ιατρός αναγράφει, υπογράφει και σφρα¬ 
γίζει την ένδειξη «ΑΜΕΣΗ ΕΚΤΕΛΕΣΗ» επί της συνταγής, 
οπότε δεν απαιτείται θεώρηση ελεγκτού. 

Κάθε συνταγή εκτελείται μέσα σε πέντε (5) εργάσιμες 
ημέρες, για οξέα νοσήματα και σε δεκαπέντεε (15) εργά¬ 
σιμες ημέρες, για χρόνια νοσήματα. Το Ταμείο χορηγεί τα 
φάρμακα στους ασφαλισμένους του σύμφωνα με τις δια¬ 
τάξεις του άρθρυ 19 του Ν. 1902/90 (ΦΕΚ Α138), του άρ¬ 
θρου 26 του Ν. 2072 (ΦΕΚ Α125) και τις Υπουργικές απο¬ 
φάσεις, που εκδίδονται κατ’ εξουσιοδότηση των νόμων 
αυτών. 

Στις περιπτώσεις, που συμβεβλημένοι φαρμακοποιοί με 
το Ταμείο παραβαίνουν τις υποχρεώσεις τους, ή υποπί¬ 
πτουν σε παραπτώματα, που έχουν σχέση με τους λογα¬ 
ριασμούς του Ταμείου, καταγγέλεται η με αυτούς σύμ¬ 
βαση προσωρινά, ή οριστικά με απόφαση του Δ.Σ., ύστερα 
από πρόταση του ελεγκτή ιατρού και της Υγειονομικής 
Επιτροπής. 

Παράλληλα, καταγγέλονται στον οικείο Σύλλογο, για την 
επιβολή των νομίμων πειθαρχικών κυρώσεων, ανεξάρτητα 
από την ποινική τους δίωξη και την αστική τους ευθύνη. 

Άρθρο 5 " χ 

Νοσοκομειακή περίθαλψη 

1: Η νοσοκομειακή περίθαλψη παρέχεται από: 

α) Νοσηλευτικά Ιδρύματα του Ν.Δ. 2592/1953. 

β) Κρατικά θεραπευτήρια. 

γ) θεραπευτήρια Κοινωφελών Ιδρυμάτων 

δ) Συμβεβλημένες Ιδιωτικές Κλινικές. 

2. Για την εισαγωγή του ασφαλισμένου σε κρατικό Νοσ/ 
μείο, ή θεραπευτήριο δεν απαιτείται η έκδοση από το Τα¬ 
μείο σχετικού εισιτηρίου. Ως εισιτήριο θεωρείται η ανα¬ 
γραφή από το Κρατικό Νοσοκομείο, ή θεραπευτήριο στο 
βιβλιάριο υγείας του ασφαλισμένου ο χρόνος νοσηλείας 
και το είδος της πάθησης. Γ ια την εισαγωγή του ασφαλι¬ 
σμένου σε συμβεβλημένες κλινικές απαιτείται γνωμά¬ 
τευση του ειδικού κατά περίπτωση θεράποντα ιατρού. Η 
γνωμάτευση αυτή προσκομίζεται στο Ταμείο προς 
έγκριση από τον ελεγκτή ιατρό και η αρμόδια υγειονομική 
υπηρεσία εκδίδει σχετικό εισιτήριο στο οποίο αναγράφε¬ 
ται ο πιθανός χρόνος νοσηλείας και η θέση νοσηλείας. Το 
εισιτήριο αυτό ισχύει για 15 ημέρες. Για κάθε παράταση 
νοσηλείας απαιτείται γνωμάτευση του ιατρού της κλινικής 
και έγκρισή της από τον ελεγκτή ιατρό του Ταμείου. 

3. Σε περίπτωση έκτακτης εισαγωγής σε συμβεβλημένη 
κλινική ο ασφαλισμένος υποχρεούται να ενημερώσει εγ- 
γράφως το Ταμείο πριν από την έξοδό του και όχι περισσό¬ 
τερο από 5 εργάσιμες μέρες, διαφορετικά το Ταμείο ανα¬ 
λαμβάνει τη δαπάνη νοσηλείας από την ημέρα ενημέρω¬ 
σής του. 

4. Νοσηλεία ασφαλισμένου σε μη συμβεβλημένη κλι¬ 
νική επιτρέπεται με την προϋπόθεση ότι ο ασφαλισμένος 
θα υποβάλλει στο ταμείο πριν από την έξοδό του και όχι σε 
χρονικό διάστημα μεγαλύτερο των 5 εργασίμων ημερών, 
γνωμάτευση της κλινικής για το επείγον της εισαγωγής και 
τον πιθανό χρόνο νοσηλείας. Η δαπάνη της νοσηλείας κο¬ 
στολογείται με βάση το Κρατικό Τιμολόγιο. 

Τυχόν λόγοι ανωτέρας βίας, που δικαιολογούν την πα¬ 
ράληψη ενημέρωσης των παραγράφων 3 και 4 εξετάζο¬ 
νται από τις υγειονομικές υπηρεσίες του Ταμείου. 

5. Η περίθαλψη σε ιδιωτική κλινική, συνεχής ή με διακο¬ 
πές δεν μπορεί να είναι μεγαλύτερη από τρεις (3) μήνες 
μέσα στο έτος και για την ίδια ασθένεια. Παράταση νοση¬ 
λείας πέραν του τριμήνου επιτρέπεται, ύστερα από γνω¬ 
μάτευση του Δ/ντού της κλινικής και έγκριση του ελεκγτή 
ιατρού. Πριν από την έκδοση κάθε εισιτηρίου, θα ελέγχε¬ 
ται από τον αρμόδιο υπάλληλο τυχόν προηγούμενη νοση¬ 
λεία τριμήνου εντός του ίδιου έτους. 

Η παροχή περίθαλψης από τα νευροψυχιατρικά Νοσο¬ 
κομεία, ή νευροψυχιατρικές κλινκές, στους ασφαλισμέ¬ 
νους που πάσχουν από νευροψυχιατρικές παθήσεις, επι¬ 
τρέπεται μέχρι δεκάεξι (16) μήνες, κατά ανώτατο όριο. 
Παράταση νοσηλείας πέραν των 16 μηνών επιτρέπεται, 
ύστερα από απόφαση της Υγειονομικής Επιτροπής. 

Γ ια τους ασφαλισμένους που πάσχουν από φυματίωση, 
καρκίνο και λοιμώδεις παθήσεις, η νοσηλεία τους για τις 
ασθένειες αυτές είναι ανεξάρτητη της νοσηλείας για άλλη 
ασθένεια και δεν συνυπολογίζεται στο καθοριζόμενο ανώ¬ 
τατο όριο της τρίμηνης νοσηλείας. 

Σε δυσίατες παθήσεις παράταση νοσηλείας του ασφα¬ 
λισμένου μπορεί να επιτραπεί ύστερα από γνωμάτευση 
της Υγειονομικής επιτροπής του Ταμείου. Όλα τα ανω¬ 
τέρω δεν ισχύουν για τα Κρατικά Νοσ/μεία και θεραπευ¬ 
τήρια. Ο αριθμός εισιτηρίου, η διάγνωση, το θεραπευτή¬ 


ριο, και οι ημέρες νοσηλείας καταχωρούνται στο ατομικό 
βιβλιάριο του ασφαλισμένου. Σε περίπτωση νοσηλείας του 
ασφαλισμένου σε νοσοκομείο ή κλινική, συμβεβλημένα ή 
μη, χωρίς την έκδοση σχετικού εισιτηρίου πριν, ή κατά τη 
διάρκεια της νοσηλείας, ή χωρίς ειδοποίηση του Ταμείου 
για την εισαγωγή σε μη συμβεβλημένη κλινική, το Ταμείο 
δεν μπορεί να εκδόσει εισιτήριο μετά την έξοδο, ή να ανα- 
λάβει τη δαπάνη νοσηλείας σε μη συμβεβλημένη κλινική. 

Κατά τη διάρκεια της νοσηλείας ασφαλισμένου σε κλι¬ 
νική, συμβεβλημένη, ή μη, αυτή υποχρεούται να αναγρά¬ 
φει τα φάρμακα και τις εργαστηριακές εξετάσεις στο βι¬ 
βλιάριο ασθένειας του ασφαλισμένου, το οποίο προσκομί¬ 
ζεται στο Ταμείο για έγκριση από τον ελεγκτή ιατρό, πριν 
την έξοδο του ασθενούς. Μετά την έξοδο του ασθενούς 
φάρμακα ή παρακλινικές εξετάσεις δεν εγκρίνονται εκτός 
ειδικών περιπτώσεων κατά την κρίση του ελεγκτή ιατρού. 

Ως θέση νοσηλείας του δικαιούχου περίθαλψης από το 
Ταμείο καθορίζεται η Βα. 

6. Η αποκλειστική νοσοκόμα χορηγείται σε εξαιρετικές 
περιπτώσεις, ανάλογα με την κρίση του ελεγκτή ιατρό και 
για μια βάρδια το 24ωρο. Για τη χορήγηση αποκλειστικής 
νοσοκόμας απαιτείται γνωμάτευση του διευθυντή της κλι¬ 
νικής του θεραπευτηρίου, που νοσηλεύεται ο ασθενής, 
και έγκριση από τον ελεγκτή ιατρό κατά το χρόνο νοση¬ 
λείας του ασφαλισμένου. 

Το ύψος της αμοιβής της αποκλειστικής νοσοκόμου δεν 
μπορεί να είναι μεγαλύτερο από το ποσό, που καθορίζεται 
κάθε φορά από το Υπουργείο Εργασίας. 

Αρθρο 6 

Νοσηλεία στο εξωτερικό 

1. Εάν η διάγνωση πάθησης, ή η νοσηλεία ασφαλισμέ¬ 
νου του Ταμείου δεν είναι δυνατή να γίνει στην Ελλάδα, 
λόγω έλειψης είτε ιατρών, που να διαθέτουν την απαιτού- 
μενη ειδίκευση, είτε κατάλληλων επιστημονικών μέσων, 
το Ταμείο καταβάλλει ολόκληρη τη δαπάνη για τη διά¬ 
γνωση, ή τη νοσηλεία του ασθενή στο εξωτερικό και προ- 
κειμένου για μεταμόσχευση οργάνων σώματος και τη δα¬ 
πάνη για νοσηλεία του τυχόν δότη. 

Στις αναγκαίες δαπάνες νοσηλείας περιλαμβάνονται και 
εκείνες, που έγιναν εκτός θεραπευτηρίου, για τη διά¬ 
γνωση της πάθησης, ή για την ολοκλήρωση της θερα¬ 
πείας, εφόσον κρίθηκαν απαραίτητες και πραγματοποιή¬ 
θηκαν με σύσταση του θεραπευτηρίου, που ανέλαβε τη 
θεραπεία του ασθενή. 

2. Προϋποθέσεις 

Η νοσηλεία του ασφαλισμένου στο εξωτερικό εγκρίνε- 
ται με απόφαση του Διοικητικού Συμβουλίου του Ταμείου, 
ύστερα από γνωμάτευση της ΥΕ του Ταμείου, στις ακό¬ 
λουθες περιπτώσεις: 

α) Αν ο ασφαλισμένος πάσχει από σοβαρό νόσημα, ή 
έχει υποστεί βλάβη του οποίου η διάγνωση, ή η θεραπεία 
δεν μπορεί να γίνει στην Ελλάδα, λόγω ελλείψεως είτε ια¬ 
τρών, που να διαθέτουν την απαιτούμενη ειδίκευση, είτε 
κατάλληλων επιστημονικών μέσων. 

β) Αν το περιστατικό αντιμετωπίζεται μεν στην Ελλάδα, 
η φύση του όμως επιβάλλει την επείγουσα αντιμετώπισή 

του, που δεν μπορεί να επιτευχθεί έγκαιρα στην Ελλάδα, 
χωρίς κίνδυνο ανήκεστης βλάβης της υγείας, ή της ζωής 
του ασθενούς. 

γ) Αν ο ασθενής αναχωρήσει για το εξωτερικό εκτάκτως 
και χωρίς την προβλεπόμενη από την επόμενη παράγραφο 
διαδικασία προέγκρισης επειδή το περιστατικό της πάθη¬ 
σής του είναι σοβαρό και επείγον, είναι δυνατή η έγκριση 
της νοσηλείας του στο εξωτερικό εκ των υστέρων. 

δ) Αν ο ασφαλισμένος, που βρίσκεται προσωρινά, για 
οποιονδήποτε λόγο σε χώρα του εξωτερικού, ασθενήσει 
ξαφνικά και νοσηλευθεί σε θεραπευτήριο. 

3. Διαδικασία 

α) Η έγκριση νοσηλείας στο εξωτερικό των περιπτώ¬ 
σεων των εδαφίων α και β της παρ. 2 παρέχεται με από¬ 
φαση του Δ.Σ. του Ταμείου ύστερα από γνωμάτευση της 
Υγειονομικής Επιτροπής του Ταμείου και γνώμη Καθηγη- 
τού Πανεπιστημιακής Κλινικής ή διευθυντού Κλινικής 
Κρατικού Νοσοκομείου, Νοσηλευτικού Ιδρύματος ή Πανε¬ 
πιστημιακής Κλινικής τής ίδιας με την πάθηση ειδικότη¬ 
τας, όπου έχει παρακολουθηθεί ή νοσηλευθεί ο ασθενής: 
Η σχετική γνωμάτευση του Καθηγητού ή του Δ/ντού Κλινι¬ 
κής θα πρέπει να καθορίζει με λεπτομέρεια το είδος της 
πάθησης ή της βλάβης και το ανέφικτο της αντιμετώπισης 
της πάθησης στην Ελλάδα, είτε λόγω έλλειψης κατάλλη¬ 
λων επιστημονικών μέσων, είτε λόγω έλλειψης ιατρών, 
που να διαθέτουν την απαιτούμενη ειδίκευση. 

Σε περίπτωση επείγοντος περιστατικού, που δεν μπο¬ 
ρεί να αντιμετωπιστεί άμεσα από τα Κρατικά νοσοκομεία 
της Ελλάδος, απαιτείται πέραν των παραπάνω γνωματεύ¬ 
σεων και βεβαίωση από τρία τουλάχιστον ειδικά Κρατικά 
Κέντρα Νοσηλείας, σχετικά με την πάθηση του ασθενούς 
- ασφαλισμένου, ότι λόγω της πληρότητας δεν μπορούν ν’ 
αντιμετωπίσουν την περίπτωση έγκαιρα. 

β) Ειδικά για την περίπτωση του εδαφίου (γ) της παρ. 2 η 
γνωμάτευση του Καθηγητή Πανεπιστημιακής Κλινικής ή 
Δ/ντή Κλινικής Κρατικού Νοσοκομείου θα πρέπει να κα¬ 
θορίζει με λεπτομέρεια την σοβαρότητα της κατάστασης 
του ασθενούς από την οποία να φαίνεται ότι η τήρηση της 
αναγκαίας διαδικασίας δεν είναι εφικτή, διότι η καθυστέ¬ 
ρηση μετάβασης στο εξωτερικό εγκυμονεί κινδύνους για 
την ζωή του ασφαλισμένου. 

γ) Στην περίπτωση του εδαφ. δ της παρ. 2 το Δ.Σ. του 
Ταμείου μπορεί να εγκρίνει την νοσηλεία ασφαλισμένου 
του που έγινε στο εξωτερικό ύστερα από απόφαση της 
Υγειονομικής Επιτροπής και εφόσον ο ασφαλισμένος 
υποβάλλει στο Ταμείο γνωμάτευση Νοσοκομείου ή της 
Κλινικής στην οποία να φαίνεται η πάθηση και το επείγον 
της νοσηλείας. 

Το Ταμείο αποδίδει την δαπάνη νοσηλείας ύστερα από 
αίτηση του ασφαλισμένου και προσκόμιση των δικαιολο- 
γητικών νοσηλείας. ; 

Στην περίπτωση που η νοσηλεία στο εξωτερικό έγινε , 
χωρίς την διαδικασία της πιο πάνω παραγράφου το Ταμείο 
καταβάλλει μόνο το ποσό που θα κατέβαλε εάν η νοσηλεία 
του ασφαλισμένου γινόταν σε θεραπευτήριο της ημεδα¬ 
πής, σύμφωνα με το Κρατικό Τιμολόγιο. 

Η απόδοση της σχετικής δαπάνης στον ασφαλισμένο γί¬ 
νεται, αφού καταβάλλει τα έξοδα νοσηλείας του και υπο¬ 


βάλλει τις αποδείξεις πληρωμής θεωρημένες από την οι¬ 
κεία ελληνική προξενική αρχή και μεταφρασμένες από το 
Υπουργείο Εξωτερικών. 7 

4. Με τη γνωμάτευση της Υγειονομικής Επιτροπής κα¬ 
θορίζεται η χώρα σε θεραπευτήριό της οποίας ενδείκνυται 
η νοσηλεία, η πιθανή διάρκεια.της νοσηλείας αυτής, κα¬ 
θώς και το κατάλληλο συγκοινωνιακό μέσο, με το οποίο 
πρέπει να ταξιδεύσει ο ασθενής. Με την ίδια γνωμάτευση 
καθορίζεται αν υπάρχει ανάγκη συνοδού ή δότη. 

5. Απόδοση δαπανών νοσηλείας. 

Το Ταμείο για την νοσηλεία των ασφαλισμένων του οτο 
εξωτερικό στις περιπτώσεις των εδαφ. α, β και γ της παρ. 
2 του άρθρου αυτού αποδίδει 

α) Το αντίτιμο των εισιτηρίων μετάβασης και επιστρο¬ 
φής του ασθενούς και του τυχόν αναγκαίου συνοδού και 
δότου. 

β) Έξοδα διαμονής σε ξενοδοχείο μεσαίας κατηγορίας 
για τον ασθενή, το συνοδό και τον τυχόν δότη, με βάση τα 
προσκομιζόμενα τιμολόγια των ξενοδοχείων. 

γ) Ημερήσια αποζημίωση, για έξοδα διατροφής ποσό ίσο 
με αυτό που καταβάλλει το ΙΚΑ, για τους ασφαλισμένους 
του στην περίπτωση αυτή. 

δ) Δαπάνες ταρίχευσης, αγοράς φερέτρου και μεταφο¬ 
ράς της σωρού μέχρι τον τόπο ταφής. 

6. Για την μετάβαση του ασφαλισμένου για θεραπεία 
στο εξωτερικό και την απόδοση της σχετικής δαπάνης εί¬ 
ναι απαραίτητη βεβαίωση ή προτιμολόγιο της δαπάνης του 
θεραπευτηρίου, μεταφρασμένα και επικυρωμένα από το 
Υπουργείο Εξωτερικών, όπου πρέπει ν’ αναλύονται οι δα¬ 
πάνες νοσηλείας, κατά πρόβλεψη. 

Μετά την έγκριση του Δ.Σ. για τη μετάβαση του ασφαλι¬ 
σμένου σε θεραπευτήριο του εξωτερικού μπορεί να δοθεί 
με απόφαση του Δ.Σ. ποσό χρηματικής προκαταβολής με 
μορφή τραπεζικής επιταγής προς το θεραπευτήριο, ή 
προς τον αρμόδιο Πρόξενο βάση προτιμολογίου του θε¬ 
ραπευτηρίου εξωτερικού. 

Εξόφληση της συνολικής δαπάνης γίνεται μετά την επι¬ 
στροφή του ασφαλισμένου και εφόσον προσκομίσει με 
ευθύνη του εντός 30 ημερών τα παραστατικά στοιχεία του 
θεραπευτηρίου και του ξενοδοχείου, θεωρημένα από την 
αρμόδια ελληνική προξενική αρχή, ή σε περίπτωση που 
δεν υπάρχει προξενική αρχή, από την αρμόδια αστυνομική 
αρχή, ή άλλη δημόσια αρχή και μεταφρασμένα από το 
υπουργείο Εξωτερικών. 

Άρθρο 7 

Μαιευτική Περίθλαψη 

1. Το Ταμείο χορηγεί στις δικαιούχος περίθαλψης 
ασφαλισμένες του αντί αυτούσιας μαιευτικής περίθαλψης 
εφάπαξ βοήθημα τοκετού. 

Δικαίωμα για τη λήψη του επιδόματος τοκετού έχουν οι 
ασφαλισμένες, που συμπλήρωσαν τον 6ο μήνα κύησης, 
κάι το λαμβάνουν μετά τη διενέργεια του τοκετού αφού 
προσκομίσουν: α) βεβαίωση μαιευτηρίου ότι έγινε ο τοκε¬ 
τός, β) ληξιαρχική πράξη γέννησης του παιδιού. 

2. Το ύψος του βοηθήματος τοκετού ισούται με το 60/ 
πλάσιο του ημερομισθίου του ανειδίκευτου εργάτη. 

Σε περίπτωση πολυδύμου κύησης, το ποσοστό του βοη- 

θήματος αυξάνεται κατά 50% για κάθε παιδί. 

3. Επίσης το Ταμείο καταβάλλει την δαπάνη μαιευτικής 
περίθαλψης στην περίπτωση ανώμαλης εξέλιξης του το¬ 
κετού, ή επιπλοκών της λοχείας σύμφωνα με τις διατάξεις 
του Κανονισμού περί νοσοκομειακής περίθαλψης. 

Αρθρο 8 

Πρόσθετη περίθαλψη 

Η πρόσθετη περίθαλψη που παρέχεται στους ασφαλι¬ 
σμένους του Ταμείου περιλαμβάνει: 

1. Την παροχή επανορθωτικών γυαλιών (ομματοϋάλλια), 
με βάση τη συνταγή του θεράποντα οφθαλμιάτρου. Τα ομ- 
ματοϋάλλια (κρύσταλλα και σκελετός) χορηγούνται κάθε 
δύο (2) χρόνια (ένα για κοντά και ένα για μακριά), εκτός ει¬ 
δικών περιπτώσεων για τις οποίες αποφασίζει το Δ.Σ., 
μετά από εισήγηση της Υγειονομικής Επιτροπής. 

Όταν πρόκειται για παιδιά μέχρι 14 ετών, δύναται να χο¬ 
ρηγηθεί σκελετός και πριν τα δύο (2) χρόνια, αφού προ- 
σκομισθεί στον ελεγκτή ιατρό ο κατεστραμμένος. Σε εξαι¬ 
ρετικές περιπτώσεις, μπορεί να χορηγούνται κρύσταλλα 
πριν από δύο (2) χρόνια, μετά απο αιτιολογημένη γνωμά¬ 
τευση του θεράποντα οφθαλμιάτρου και έγκριση του ελε¬ 
γκτή ιατρού του Ταμείου. Η αξία του σκελετού και των 
κρυστάλλων καθορίζεται με απόφαση του Δ.Σ. του Τα¬ 
μείου. 

Άθραυστα χορηγούνται μόνο για παιδιά μέχρι 14 ετών. 

Το Ταμείο χορηγεί φακούς επαφής σε περίπτωση υψη¬ 
λής μυωπίας, υπερμετρωπίας (πάνω από 6 βαθμούς), κε- 
ρατοειδόκωνου, σε μάτια που έχουν χειρουργηθεί από κα¬ 
ταρράκτη και για θεραπευτικούς σκοπούς, όταν υπάρχουν 
παθήσεις «στον κερατοειδή χιτώνα, με υποχρεωτική προ¬ 
σκόμιση γνωμάτευσης από οφθαλμολογική κλινική κρατι¬ 
κού Νοσοκομείου και σχετική έγκριση από τον ελεγκτή ια¬ 
τρό του Ταμείου. Όπου δεν υπάρχει ελεγκτής ιατρός, θα 
ελέγχεται η παραπάνω γνωμάτευση από την Υγειονομική 
Υπηρεσία της Κεντρικής Υπηρεσίας, ή την Υγειονομική 
Υπηρεσία Θεσσαλονίκης. Οι φακοί επαφής χορηγούνται 
ανά διετία. Το ποσό καθορίζεται με απόφαση του Δ.Σ. Στο 
διάστημα αυτό, δεν χορηγούνται ομματοϋάλλια. Επίσης 
δεν χορηγούνται συντηρητικά υγρά φακών επαφής. 

2. Την παροχή των ειδικών θεραπευτικών μέσων (ορθο¬ 
πεδικά υποδήματα, ακουστικά βαρηκοΐας, ζώνες, κάθε εί¬ 
δους, τεχνητά μέλη και οφθαλμούς κ.λπ.), μετά από γνω¬ 
μάτευση του θεράποντα ιατρού, και έγκριση του ελεγκτή 
ιατρού του Ταμείου. Τα ορθοπεδικά υποδήματα και οι ζώ¬ 
νες, (για την ίδια πάθηση) χορηγούνται, τα μεν υποδήματα, 
ανά τέσσερις μήνες, οι δε ζώνες μιά (1) φορά το χρόνο. 

Τα ορθοπεδικά και ακουστικά μηχανήματα, τα τεχνητά 
μέλη, οι οφθαλμοί, καθώς και τα λοιπά πρόσθετα είδη χο¬ 
ρηγούνται μία (1) φορά κάθε τέσσερα χρόνια. Η χορήγηση 
μετά δύο (2) χρόνια ορθοπεδικών μηχανημάτων και ακου¬ 
στικών βαρηκοΐας, γίνεται με την προϋπόθεση ότι αυτά 
καταστράφηκαν ή υπολειτουργούν και γι’ αυτό προσκομί¬ 
ζονται στην Υγειονομική Υπηρεσία του Ταμείου για 
έλεγχο. Η χορήγηση της πρόσθετης περίθαλψης της πα¬ 
ραγράφου του παρόντος άρθρου γίνεται μετά από από¬ 
φαση - έγκριση των Υ.Ε. και δεν απαιτείται έγκριση του 


Δ.Σ. εκτός ειδικών περιπτώσεων για τις οποίες αποφασί¬ 
ζει το Δ.Σ., μετά από παραπομπή τους προς αυτό από τις 
Υ.Ε. 

Για ορισμένα είδη υψηλού κόστους το Δ.Σ. μπορεί να 
καθορίσει ένα ποσό εφάπαξ, για ένα χρόνο.. 

3. Ειδικό αναλώσιμο υλικό για χρονίως πάσχοντες. 

Σε χρόνιους πάσχοντες (διαβητικούς, νεφροπαθείς υπό 
αιμοκάθαρση, καρκινοπαθείς, πάσχοντες από μεσογειακή 
αναιμία κ.λπ.) χορηγούνται τα κατωτέρω ειδικά αναλώσιμα 
υλικά, τα οποία θα πρέπει να αναγράφονται στο ατομικό 
βιβλιάριο υγείας από κρατικό Νοσοκομείο ή Κέντρο 
Υγείας (δεν απαιτείται θεώρηση) ή από τον θεράποντα ια¬ 
τρό (απαιτείται θεώρηση). Η εκτέλεση της εντολής γίνεται 
από το Φαρμακείο ή το ειδικό κατάστημα το οποίο υπο¬ 
βάλλει στο ΤΥΔΚΥ την εντολή με αντίστοιχο τιμολόγιο. Η 
διαδικασία αυτή γίνεται σε διαφορετική κατάσταση από 
εκείνη που ο φαρμακοποιός υπέβαλλε για την είσπραξη 
των διατεθέντων φαρμακευτικών ιδιοσκευασμάτων. 

α) Μετρητές σακχάρου, σύριγγες ινσουλίνης, βελόνες, 
συστήματα Ρβπ, ταινίες για μέτρηση του σακχάρου στο 
αίμα και τα ούρα των πασχόντων από σακχαρώδη διαβήτη. 

β) Επιδεσμικό υλικό, προϊόντα παραφύση στομίων μαζί 
με τα παρακολουθήματά των, καθετήρες, ουροσυλλέ¬ 
κτες, τραχειοσωλήνες κ.λπ. μέσα. 

γ) Όλα τα ιατρικά μέσα ή φαρμακευτικά διαλύματα που 
απαιτούνται στους υποβαλλομένους σε αιμοκάθαρση, και 
μεταγγίσεις χρονίως πάσχοντες. 

Αρθρο 9 

Οδοντιατρική Περίθαλψη 

1. Η οδοντιατρική περίθαλψη, που παρέχεται στους 
ασφαλισμένους, περιλαμβάνει τις παρακάτω οδοντιατρι¬ 
κές εργασίες. 

α) θεραπευτική 
β) Προσθετική 
γ) Ορθοδοντική 

2. Οι δαπάνες για την παροχή της θεραπευτικής εργα¬ 
σίας βαρύνουν αποκλειστικά το Ταμείο. 

3. Οι δαπάνες για την παροχή της προσθετικής εργα¬ 
σίας καθορίζονται όπως παρακάτω: 

α) Η αξία των ευγενών μετάλλων (χρυσός ή χρυσοπλα- 
τίνα) και η αξία των συνδέσμων ακρίβειας, επί μερικών 
οδοντοστοιχιών (νίΤΑϋΙΙΜ), όπου απαιτείται η χρησιμο¬ 
ποίησή τους, βαρύνει αποκλειστικά τον ασφαλισμένο και 
καταβάλλεται από αυτόν στον θεράποντα οδοντίατρο, χω¬ 
ρίς τη μεσολάβηση του Ταμείου. 

β) Η αμοιβή του θεράποντα οδοντιάτρου, για την παροχή 
προσθετικής εργασίας, όπως αυτή καθορίζεται από το 
Κρατικό Τιμολόγιο που ισχύει κάθε φορά «περί οδοντια¬ 
τρικών αμοιβών» βαρύνει αποκλειστικά το Ταμείο. 

γ) Όσον αφορά τις θεραπευτικές εργασίες ισχύουν τα 
αναφερόμενα στο εδάφιο β. 

,4. Οι ορθοδοντικές εργασίες παρέχονται στους ασφαλι¬ 
σμένους, εφόσον κρίνονται αναγκαίες για θεραπευτικούς 
και όχι αισθητικούς λόγους, ύστερα από γνωμάτευση του 
θεράποντα ορθοδοντικού και έγκριση του αρμόδιου ελε¬ 
γκτή οδοντιάτρου. Ειδικά τα παιδιά δικαιούνται ορθοδο¬ 
ντική περίθαλψη και για λόγους αισθητικούς. 

Η δαπάνη για την παροχή της ορθοδοντικής εργασίας 
καθορίζεται με απόφαση του Δ.Σ. του Ταμείου και δεν 
μπορεί να υπερβαίνει το ποσό των 240.000 δραχμών. 

5. Ο δικαιούχος οδοντιατρικής περίθαλψης δικαιούται 
αντικατάσταση ολικής, ή μερικής οδοντοστοιχίας, έπειτα 
από γνωμάτευση του ελεγκτή οδοντιάτρου, σχετικά με την 
ακαταλληλότητά της, ανά τριετία. 

Αντικατάσταση της οδοντοστοιχίας και σε λιγότερο των 
τριών ετών χρόνο δικαιολογείται, όταν υπάρχουν ουσιαστι¬ 
κοί λόγοι, τεκμηριώνονται δε από τη γνωμάτευση του θε¬ 
ράποντα οδοντιάτρου και του ελεγκτή ιατρού. Ολική οδο¬ 
ντοστοιχία δύναται να θεωρηθεί και όταν υπάρχουν 1 -2 
δόντια στη γνάθο. 

6. Ο ασφαλισμένος δικαιούται να επιλέξει οδοντίατρο 
της αρεσκείας του. Σε περίπτωση, που η οδοντιατρική ερ¬ 
γασία γίνει σε μη συμβεβλημένο οδοντίατρο, η απόδοση 
της σχετικής δαπάνης γίνεται με τον ίδιο τρόπο, που απο¬ 
δίδεται η αμοιβή του ιατρού, που δεν έχει συμβληθεί με το 
Ταμείο. 

7. Για την απόδοση της δαπάνης της οδοντιατρικής πε¬ 
ρίθαλψης ο ασφαλισμένος υποχρεούται προ της ενάρ- 
ξεως των εργασιών να προσκομίσει στον ελεγκτή ιατρό ή 
οδοντίατρο της περιφέρειας του ΤΥΔΚΥ για έγκριση το 
ατομικό του βιβλιάριο ασθένειας όπου αναγράφονται από 
τον θεράποντα οδοντίατρο οι απαιτούμενες εργασίες, ή 
για τελικό έλεγχο μετά το πέρας των πραγματοποιηθεισών 
εργασιών. 

Κατ’ εξαίρεση θεραπευτική εργασία εκτελείται χωρίς 
προηγούμενο έλεγχο, για μια φορά το χρόνο, μέχρι του 
ποσού των 20.000 δραχμ. για κάθε ασφαλισμένο και για 
παιδιά μέχρι ηλικίας 17 ετών, μία φορά το χρόνο ανεξαρ¬ 
τήτως ποσού, με την υποχρέωση όμως ότι ο ασφαλισμέ¬ 
νος μέσα σε 15 ημέρες από το τέλος της θεραπείας θα 
προσέλθει στον ελεγκτή οδοντίατρο του ΤΥΔΚΥ για 
έλεγχο, προσκομίζοντας κάθε στοιχείο, που δικαιολογεί 
τη θεραπεία, οπότε, μετά από αυτό, ακολουθείται η διαδι¬ 
κασία της πληρωμής. 

Αρθρο 10 
Ειδική Περίθαλψη 

Το Ταμείο συμβάλλεται με θεραπευτήρια ή Ιδρύματα, 
που λειτουργούν με άδεια της δημόσιας αρχής, για την ει¬ 
δική θεραπευτική αγωγή των δυσπροσαρμόστων παιδιών 
των ασφαλισμένων του, σαν εξωτερικών ή εσωτερικών 
ασθενών (τρόφιμοι). 

Η περίθαλψη αυτή παρέχεται, μετά από γνωμάτευση ει¬ 
δικού, κατά περίπτωση ιατρού και έγκριση, από την Υγειο¬ 
νομική Επιτροπή ή τους ελεγκτές ιατρούς των Περιφε¬ 
ρειακών Υπηρεσιών. Σε εξαιρετικές περιπτώσεις παρέχε¬ 
ται η ευχέρεια παράτασης ορίου ηλικίας, για την παροχή 
της ειδικής περίθαλψης, ύστερα από αιτιολογημένη από¬ 
φαση της Υγειονομικής Επιτροπής. 

Στις περιπτώσεις όπου η θεραπευτική αγωγή γίνεται σε 
μη συμβεβλημένα ιδρύματα, το Ταμείο καταβάλλει το 
ποσό, που θα κατέβαλε σε συμβεβλημένα θεραπευτήρια, 
το ύψος του οποίου ορίζεται κάθε φορά με απόφαση του 
Υπουργού Υγείας, Πρόνοιας και Κοινωνικών Ασφαλίσεων 


(άρθρο 6 του ν.861/79 (2Α) και άρθρο 22 του ν. 997/79 
(287 Α ) 

ΚΕΦΑΛΑΙΟ Β’ 

Άρθρο 11 

ΠΑΡΟΧΕΣ ΑΣΘΕΝΕΙΑΣ ΣΕ ΧΡΗΜΑ 
Επιδόματα Λουτροθεραπείας - Εισπνευσιοθεραπίας - 
Αεροθεραπείας 

Με απόφαση του Δ.Σ. του Ταμείου, εγκρίνεται κάθε 
χρόνο μέχρι της 1 ης Μαΐου η χορήγηση επιδομάτων λου¬ 
τροθεραπείας, εισπνευσιοθεραπείας, αεροθεραπείας, 
για το διάστημα Μαΐου - Οκτωβρίου η δε υποβολή δικαιο- 
λογητικών ορίζεται μέχρι 30 Ιουνίου, στους ασφαλισμέ¬ 
νους του ΤΥΔΚΥ. 

1. Επίδομα λουτροθεραπείας, δικαιούνται οι πάσχο- 
ντες: 

α) Από πρόσφατα κατάγματα μεγάλων ή μικρών οστών, 
(κατάσταση αποθεραπείας) εφόσον από τη βλάβη των τε¬ 
λευταίων αυτών δυσκολεύεται η άσκηση της βιοποριστι¬ 
κής απασχόλησης του παθόντος. 

β) Από μετατραυματικές πρόσφατες αγκυλώσεις μεγά¬ 
λων ή μικρών αρθρώσεων, που δυσκολεύουν τη συνέχιση 
της επαγγελματικής απασχόλησης του παθόντος. 

γ) Από μετατραυματικές έντονες νευραλγίες και νευρί¬ 
τιδες μεγάλων στελεχών. 

δ) Από μετατραυματικές έντονες μυϊκές ατροφίες, 
ε) Από πρόσφατους οξείς ρευματισμούς εν αποδρομή, 
που νοσηλεύτηκαν και βεβαιώθηκαν, είτε στο νοσοκο¬ 
μείο, είτε οίκοι σε συμβούλιο, στο οποίο συμμετέχει και ο 
ελεγκτής ιατρός. · 

στ) Από χρόνιους ρευματισμούς, που βρίσκονται σε πα¬ 
ροξυσμό και υποβάλλονται σε ιατρική θεραπεία, η οποία 
φαίνεται από το βιβλιάριο και βεβαιώνεται από τον ελε¬ 
γκτή ιατρό, οίκοι. 

ζ) Από σπονδυλοαρθρίτιδες, αγκυλωτές και παραμορ¬ 
φωτικές αρθρίτιδες, που έχουν εξακριβωθεί κλινικά, ή και 
εργαστηριακά, 
η) Από δερματικά νοσήματα, 
θ) Από άλλες σοβαρές ειδικές περιπτώσεις, που κρίνο- 
νται από το Δ.Σ. του Ταμείου. 

Το επίδομα λουτροθεραπείας χορηγείται, ύστερα από 
γνωμάτευση του θεράποντα ειδικού ιατρού με την προϋ¬ 
πόθεση να προσκομισθούν στον ελεγκτή ιατρό του Τα¬ 
μείου πρόσφατες ακτινογραφίες (μέχρι 5 ετών), το βιβλιά¬ 
ριο ασθένειας και κάθε άλλο στοιχείο, που να αποδεικνύει 
την πάθηση του ασθενούς ασφαλισμένου. 

Με απόφαση του Δ.Σ. καθορίζεται και το χρηματικό 
ποσό, που αντιστοιχεί σε είκοσι ημέρες παραμονής, για 
λούσεις ή εισπνοές και καταβάλλεται, αφού οι ασφαλισμέ¬ 
νοι προσκομίσουν βεβαίωση λουτροπηγής, στην οποία θα 
φαίνεται ο αριθμός των λούσεων. 

Αν ο παραπάνω αριθμός είναι μικρότερος του αριθμού 
που ορίζεται στην απόφαση του Δ.Σ., για τη χορήγηση του 
επιδόματος χορηγείται αναλογία του ποσού. 

2. Επίδομα Αεροθεραπείας. 

Στους πάσχοντες από φυματίωση, καρκίνο (Οε) των 
πνευμόνων και από πνευμονοκονίαση ασφαλισμένοι και 
συνταξιούχοι σύμφωνα με τις διατάξεις των άρθρων 1 του 

Α.Ν. 124/67, 14 του Ν. 1060/80 και 12 του Ν. 1276/82 
καταβάλλεται επίδομα αεροθεραπείας, που καθορίζεται 
κάθε φορά με Κοινή Υπουργική απόφαση, εφόσον η οικο¬ 
νομική κατάσταση του Ταμείου επιτρέπει αυτό. 

Τό επίδομα αυτό καταβάλλεται στους δικαιούχους, 
ύστερα από γνωμάτευση του θεράποντα ειδικού ιατρού, 
προσκόμιση ακτινογραφίας, όπου χρειάζεται, και λοιπών 
αντικειμενικών στοιχείων καθώς επίσης και υπεύθυνης 
δήλωσης για τον τόπο που επιθυμούν να μεταβούν. Όλα 
τα πιο πάνω δικαιολογητικά υποβάλλονται για έγκριση 
στον ελεγκτή ιατρό του Ταμείου. 

3. Σε περίπτωση μη έγκρισης από τον ελεγκτή των πιο 
πάνω επιδομάτων ο ασφαλισμένος έχει δικαίωμα να προ- 
σφύγει στην Υγειονομική Επιτροπή του ΤΥΔΚΥ. 

Αρθρο 12 

Έξοδα μετακίνησης και μεταφοράς ασθενών 

Τ. Το Ταμείο αναλαμβάνει στις περιπτώσεις βαριά 
ασθενών τα έξοδα μεταφοράς τους, όταν έχουν ανάγκη να 
μεταφερθούν για ειδική εξέταση ή θεραπεία, που δεν 
μπορεί να γίνει στον τόπο της διαμονής τους, σύμφωνα με 
τις διατάξεις του άρθρου 31 του ν. 2072/92 (125 Α'). 

2. Η μεταφορά του ασθενούς μπορεί να γίνει με οποιο- 
δήποτε μεταφορικό μέσο. Σε περιπτώσεις σοβαρών τραυ¬ 
ματισμών, ατυχημάτων, ή άλλων σοβαρών περιστατικών το 
Ταμείο αναλαμβάνει και τα έξοδα μεταφοράς συνοδού, 
εφόσον η κρισιμότητα του περιστατικού επιβάλλει τη χρη¬ 
σιμοποίησή του. 

3. Για την αναγνώριση της δαπάνης μεταφοράς απαιτεί¬ 
ται προηγουμένως γνωμάτευση του θεράποντα ιατρού, 
στην οποία ορίζεται και τό μεταφορικό μέσο καθώς και 
έγκριση του ελεγκτή ιατρού. 

Σε έκτακτες περιπτώσεις, η μεταφορά πραγματοποιεί¬ 
ται χωρίς τη σχετική γνωμάτευση του ιατρού, η καταβολή 
όμως της δαπάνης γίνεται μετά από έγκριση του ελεγκτή 
ιατρού. Γ ια την απόδοση της γενομένης δαπάνης, απαιτεί¬ 
ται να προσκομισθούν τα σχετικά δικαιολογητικά, που να 
αποδεικνύουν, ότι πραγματοποιήθηκε η μεταφορά και το 
περιστατικό ήταν εξαιρετικά επείγον. 

4. Έξοδα μεταφοράς μέσα στην πόλη, που διαμένουν οι 
ασφαλισμένοι χορηγούνται μόνο σε νεφροπαθείς. Για 
κάθε αιμοκάθαρση καθορίζεται ένα ποσό με απόφαση του 
Δ.Σ. του Ταμείου. Για τη μεταφορά τους εκτός πόλης 
ισχύουν τα αναφερόμενα στις τ αραγράφους 2 και 3. 

5. Εφόσον στον τόπο κατοικίας του ασφαλισμένου δεν 
είναι δυνατή η παροχή αναγκαίας ή εξειδικευμένης περί¬ 
θαλψης ή ελλείπει η αντίστοιχη ειδικότητα ιατρού, αφού 
τούτο πιστοποιηθεί από τον ιατρικό σύλλογο του νομού 
που κατοικεί ο ασφαλισμένος, το Ταμείο καταβάλλει με 
απόφαση του Δ.Σ. του Ταμείου τις δαπάνες μετακίνησης 
του ασφαλισμένου μέχρι του πλησιέστερου, προς την κα¬ 
τοικία του, τόπου, όπου μπορεί να του προσφερθεί η ανα¬ 
γκαία ή εξειδικευμένη περίθαλψη ή εξέταση από Νοσ/ 
μείο, ή ιδιώτη γιατρό ή ιδιωτικό διαγνωστικό Κέντρο και 
εργαστήριο με απόφαση του Δ.Σ. του Ταμείου. 


Αρθρο 13 

Δαπάνη κατασκηνώσεων 

1. Επιτρέπεται η διάθεση χρηματικού ποσού για την 
αποστολή των παιδιών των ασφαλισμένων και των υπαλλή¬ 
λων του Ταμείου, εφόσον και τα ίδια έχουν ασφαλιστική 
κάλυψη από το ΤΥΔΚΥ, σε παιδικές κατασκηνώσεις του 
Δημοσίου, ή ΝΠΔΔ, ή Οργανισμών Κοινωφελή χαρακτήρα, 
ή ιδιωτών. 

2. Το Δ.Σ., σταθμίζοντας, κάθε φορά τις οικονομικές 
δυνατότητες του Ταμείου, μπορεί να διαθέτει, κάθε 
χρόνο, ύστερα από έγκριση του Υπουργού Υγείας, Πρό¬ 
νοιας και Κοινωνικών Ασφαλίσεων, το αναγκαίο χρηματικό 
ποσό, για την αποστολή παιδιών σε κατασκηνώσεις, σύμ¬ 
φωνα με τη διαδικασία που προβλέπεται από τις κείμενες 
διατάξεις (άρθρο 10 ν. 1276/82 (100 Α') και άρθρο 12 του 
ν. 1554/85 (97 Α'). 

3. Τα παιδιά των ασφαλισμένων του ΤΥΔΚΥ, που δι¬ 
καιούνται να συμμετέχουν με δαπάνες του Ταμείου σε κα¬ 
τασκηνώσεις, είναι ηλικίας από έξι (6) μέχρι δεκατεσσά¬ 
ρων (14) ετών. 

Γ ια τη συμπλήρωση του έκτου έτους της ηλικίας, λογί¬ 
ζεται η 31 η Δεκεμβρίου και για τη συμπλήρωση του δεκά- 
του τετάρτου έτους της ηλικίας η 1 η Ιανουάριου. 

4. Οι ενδιαφερόμενοι έχουν υποχρέωση, μέχρι τις 31 
Μαΐου, να υποβάλουν αιτήσεις στο Ταμείο για την απο¬ 
στολή των παιδιών τους σε συγκεκριμένη κατασκή¬ 
νωση. 

5. Το Δ.Σ. με απόφαση και έγκριση από τον Υπουργό 
Υγείας, Πρόνοιας και Κοινωνικών Ασφαλίσεων καθορίζει 
την ημερήσια κατασκηνωτική δαπάνη, για 22 ημερών πα¬ 
ραμονής στην κατασκήνωση. 

Άρθρο 14 
Έξοδα κηδείας 

1. Το Ταμείο καταβάλλει έξοδα κηδείας στα εξής πρό¬ 
σωπά: 

α) Στα πρόσωπα πόυ αναφέρονται στην παρ. 1 του άρ¬ 
θρου 1 του ν. 1518/85. 

β) Στους τακτικούς υπαλλήλους του Ταμείου. 

γ) Στους συνταξιούχους (τέως υπαλλήλους του Τα¬ 
μείου). 

δ) Στα μέλη οικογένειας των ανωτέρω προσώπων, όπως 
αυτά καθορίζονται από τη σχετική νομοθεσία του Τα¬ 
μείου. 

2. Τα έξοδα κηδείας καταβάλλονται στα πιο πάνω πρό¬ 
σωπα, εφόσον αυτά είναι δικαιούχο περίθαλψης από το 
Ταμείο. 

3. Τα έξοδα κηδείας καταβάλλονται εφόσον οι δικαιού¬ 
χοι αυτών δεν έλαβαν έξοδα κηδείας από το Δημόσιο, το 
ΝΠΔΔ, ή άλλο ασφαλιστικό φορέα, στον οποίο συγχρόνως 
υπάγονται. 

4. Τα έξοδα κηδείας καταβάλλονται σ’ εκείνον που επι- 
μελήθηκε της κηδείας, ύστερα από την προσκόμιση των 
απαραίτητων δικαιολογητικών, τα οποία καθορίζονται με 
απόφαση του Δ.Σ. του Ταμείου. 

5. Το ανώτατο όριο για έξοδα κηδείας των πιο πάνω 
προσώπων ανέρχεται στο ύψος των 150.000 δρχ. 

Αρθρο 15 

Για κάθε περίπτωση που δεν προβλέπεται από τον Κα¬ 
νονισμό αυτό, αποφασίζει το Διοικητικό Συμβούλιο του 
Ταμείου, για την καλύτερη εξυπηρέτηση των ασφαλισμέ¬ 
νων του μέσα στα πλαίσια της κείμενης νομοθεσίας. 

Εάν ο ασφαλισμένος, σε εξαιρετικά επείγουσα περί¬ 
πτωση, δαπάνησε χρήματα, για την περίθαλψή του, ή 
έκανε χρήση των φορέων περίθαλψης, χωρίς να τηρήσει 
τη διαδικασία του παρόντος Κανονισμού, το Δ.Σ. μετά από 
γνωμάτευση της Υγειονομικής Επιτροπής, μπορεί να 
εγκρίνει ή να απορρίψει ολόκληρη, ή μέρος της δαπάνης 
αυτής. 

ΚΕΦΑΛΑΙΟ Γ- 

Άρθρο 16 

Υγειονομικές Επιτροπές 

Στο Ταμείο Υγείας Δημοτικών και Κοινοτικών Υπαλλή¬ 
λων (ΤΥΔΚΥ) λειτουργούν δύο (2) Υγειονομικές Επιτρο¬ 
πές. 

α) Στην Κεντρική Υπηρεσία με έδρα την Αθήνα. 

β) Στο Τμήμα Θεσσαλονίκης με έδρα τη Θεσσαλονίκη 
και όρια, τα όρια της αρμοδιότητας του Υπουργείου Μακε- 
δονίας-θράκης. 

γ) Το Δ.Σ. μετά από αιτιολογημένη έκθεση των Υγειονο¬ 
μικών Υπηρεσιών, ανάλογα με τις ανάγκες και τη δυνατό¬ 
τητα στελέχωσης και λειτουργίας, δύναται να ζητήσει από 
το εποπτεύον Υπουργείο τη σύσταση και άλλων υγειονο¬ 
μικών επιτροπών. 

Άρθρο 17 

Σύνθεση Υγειονομικών Επιτροπών 

α) Οι Υγειονομικές Επιτροπές είναι τριμελείς και η σύν¬ 
θεσή τους ορίζεται με απόφαση του Δ.Σ. 

β) Ως μέλη των υγειονομικών επιτροπών ορίζονται ια¬ 
τροί του Ταμείου και γραμματείς υπάλληλοι του Ταμείου. 

Άρθρο 18 

Αρμοδιότητες Υγειονομικών Επιτροπών 

Οι Υγειονομικές Επιτροπές του Ταμείου γνωματεύουν 
για τη χορήγηση αναρρωτικών αδειών στους υπαλλήλους 
του Ταμείου, για την παράταση της νοσηλείας των νοση- 
λευομένων στα θεραπευτήρια, πέραν του τριμήνου, για τη 
νοσηλεία των ασφαλισμένων του Ταμείου στο εξωτερικό, 
καθώς και για θέματα, που προβλέπονται από τον κανονι¬ 
σμό παροχών του Ταμείου. 

Άρθρο 19 

Συγκρότηση - Λειτουργία Υγειονομικών Επιτροπών 

1. Η θητεία των μελών των επιτροπών και των γραμμα¬ 
τέων αυτών είναι δύο (2) χρόνια. —' . 

2. Η συγκρότηση των επιτροπών και γραμματέων με 
ισάριθμα αναπληρωματικά μέλη γίνεται με απόφαση του 
Δ.Σ. του Ταμείου, που εγκρίνεται από τον Υπουργό 
Υγείας, Πρόνοιας Κοινωνικών Ασφαλίσεων. 

3. Οι επιτροπές βρίσκονται σε απαρτία, όταν παρευρί- 
σκονται όλα τα τακτικά ή αναπληρωματικά μέλη τους και οι 


αποφάσεις παίρνοντας κατά πλειοψηφία. 

4. Τους Προέδρους των Επιτροπών, όταν απουσιάζουν 
ή κωλύονται αντικαθιστούν τα αρχαιότερα από τα τακτικά 
μέλη τους. 

5. Στις συνεδριάσεις των επιτροπών τηρούνται πρα¬ 
κτικά, στα οποία καταχωρούνται οι αποφάσεις αύτών, που 
υπογράφονται από τον Πρόεδρο, τα μέλη και τον γραμμα¬ 
τέα τους. 

6. Αντίγραφο των αποφάσεων των Επιτροπών, υποβάλ¬ 
λεται στον προϊστάμενο της έδρας της υγειονομικής επι¬ 
τροπής για τα περαιτέρω. 

7. Στις επιτροπές μπορεί, όταν υπάρχει ανάγκη, σε ειδι¬ 
κές περιπτώσεις να μετέχει χωρίς ψήφο, ιατρός της ειδι¬ 
κότητας της πάθησης του εξεταζομένου, που αμείβεται, 
σύμφωνα με τις διατάξεις, που προβλέπουν την αμοιβή 
των ιδιωτών, που συμμετέχουν στα Διοικητικά Συμβούλια 
και καλείται από τον Πρόεδρό τους. 

8. Οι επιτροπές συνεδριάζουν στα γραφεία της έδρας 
τους. 

9 Κάθε άλλη λεπτομέρεια, που αφορά τη λειτουργία 
των επιτροπών, ορίζεται με απόφαση του Δ.Σ. του Τα¬ 
μείου. 

Άρθρο 20 

Υποχρεώσεις ασφαλισμένων 

1. Ο ασφαλισμένος υποχρεούται να συμμορφώνεται με 
τις διατάξεις του παρόντος Κανονισμού Παροχών. 

2. Ο ασφαλισμένος υποχρεούται να επιτρέπει την εί¬ 
σοδο στο σπίτι του, στά εντεταλμένα για τον έλεγχο των 
ασθενών όργανα, να παρέχει σ’ αυτά κάθε πληροφορία, 
που αφορά την κατάσταση της υγείας του και την ακολου- 
θουμένη θεραπευτική ή φαρμακευτική αγωγή και να δέχε¬ 
ται την εξέταση από τους ελεγκτές γιατρούς. 

Άρθρο 21 
Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού του Ταμείου Υγείας 
Δημοτικών και Κοινοτικών Υπαλλήλων ύψους 
631.500.000 δραχμές περίπου για τα επόμενα οικονομικά 
έτη. 

Η δαπάνη αυτή θα καλυφθεί από το οργανικό πλεόνα¬ 
σμα του Ταμείου. 

Η ισχύς της απόφασης αυτής αρχίζει από την πρώτη του 
μεθεπόμενου μήνα, από τη δημοσίευση στην Εφημερίδα 
της Κυβερνήσεως. 

Η .απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Οκτωβρίου 1992 

Ο ΥΠΟΥΡΓΟΣ 

Δ. ΙΙΟΥΦΑΣ 

Αριθ. ΥΠΠΟ/ΑΡΧ/Α1 /Φ.43/61891 /3142 (3) 

Χαρακτηρισμός περιοχής πλησίον Κοινότητας Πυργίου 
Σάμης ως αρχαιολογικού χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1: Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

4. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδος όπως διατυπώθηκε στην αρ. 5/ 
21.10.92 Πράξη του, αποφασίζουμε: 

Χαρακτηρίζουμε ως αρχαιολογικό χώρο περιοχή πλη¬ 
σίον της Κοινότητας Πυργίου Σάμης Κεφαλονιάς, στη 
συμβολή των δρόμων Χαράκτιου, Τσαγκαρισιάνου και Σά¬ 
μης, όπου σώζονται τα λείψανα σημαντικού αρχαίου οχυ¬ 
ρού με διπλή τείχιση, εσωτερική και εξωτερική, και εντός 
αυτού ημικυκλικού κτίσματος και στέρνας ελληνιστικών 
Χρόνων. Το οχυρό χρησίμευε ως παραμεθόριος προμαχώ¬ 


νας της πόλης των αρχαίων Πρόννων στα σύνορα της με 
την αντίπαλο πόλη Σάμη. 

Η κηρυσσόμενη περιοχή οριοθετείται στο συνημμένο 
τοπογραφικό διάγραμμα (1:5.000) με τα στοιχεία Α, Β, Γ, 
Δ, Ε, Α που αντιστοιχούν στον παρακάτω πίνακα συντε¬ 
ταγμένων: (Κ.Φ.Χ. 1:100.000 ΑΓ. ΕΙΡΗΝΗ). 


ΣΗΜΕΙΑ: 


X 

Ψ 


Α 

18445 

-7510 


Β 

17955 

-7820 


Γ 

18065 

-8310 


Δ 

18640 

-8225 


Ε 

18750 

-7835 


Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 1992 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 


ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

•Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες καί πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ Δρχ. 

15.000 

Δρχ. 

750 

β) » 

» 

» 

Β’ 

» 

30.000 

» 

1.500 

γ) » 

» 

» 

Γ 

» 

10.000 

» 

500 

δ) » 

» 

» 

Δ' 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) » 

» 

» 

Δελτ. Εμπ.8ι Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

.» 

Α.Ε. & Ε.Π.Ε. 

» 

200.000 

» 

ιο.Όοο 

ια) Για όλα τα,Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















